
Дом за душевно оболела лица
„1. ОКТОБАР“
 број: 01-1709/22
 дана: 05.10.2022.
 СТАРИ ЛЕЦ
                  ПРОЦЕДУРА О УСТАНОВЉАВАЊУ ЛИСТЕ ЧЕКАЊА У ДОМУ ЗА 

ДУШЕВНО  ОБОЛЕЛА ЛИЦА “1. ОКТОБАР” СТАРИ ЛЕЦ
У складу са одредбама Процедуре и критеријума за пријем и завршетак коришћења услуге, Дом за душевно оболела лица “1. Октобар” Стари Лец, установљава се Листа чекања.
Листа чекања представља евиденцију коју води Руководилац стручног тима за пријем, отпуст и премештај корисника, а која се користи ради ревидирања приоритета за пријем корисника у случају попуњености смештајних капацитета установе.
Листа чекања у смислу евидениције предстваља преглед примљених захтева и донетих Одлука о признавању права на смештај корисницима који испуњавају услове за пријем у установу.
Редослед пријема корисника на домски смештај утврђује се на основу следећих параметара;
-  датум доспећа захтева
-  врста упражњеног места (пол)
-  степен социјалне угрожености
- здравствено стање корисника у тренутку евентуалног пријема (уколико је корисник евентуално хоспитализован или промењеног здравственог стања у односу на пријемну здравствену документацију, његов пријем се одлаже)
- уколико у време отварања пријема корисник нема потребну/неопходну документацију ( оверене и важеће документе) пријем се одлаже/прескаче
- уколико се по пријему обавештења о могућности пријема, пријем не реализује у року од 10 радних дана, упражњено место биће попуњено следећим на листи.
О сваком примљеном захтеву који је позитивно решен, хронолошки се бележе следећи подаци :
      1.   Име и презиме корисника
      2.   Упутни орган
      3.   Датум подношења захтева за смештај
      4.   Датум доношења Одлуке о признавању права на смештај
      5.   Медицинска дијагноза корисника
Листа чекања се ажурира и прегледа најмање један пут у свака три месеца.
Ревизија Листе чекања представља постављање приоритета у пријему корисника у тренутку стварања слободних смештајних капацитета за пријем. О редоследу пријема корисника са Листе чекања одлучије Директор на предлог Стручног тима за пријем, премештај и отпуст корисника. Узимајући у обзир ургентност у обезбеђивању задовољења социјално-заштитних потреба корисника.
Листа чекања се ревидира И када се на захтев Упутног органа врши поврат документације јер је корисник остварио право на смештај у другој установи социјалне заштите у којој су раниеј створени смештајни капацитети за пријем, те се у том случају тај корисник брише са Листе корисника.
Процедура ступа на снагу даном доношења, а њеним ступањем на снагу престаје да важи „Процедура  о установљавању листе чекања у Дому за душевно оболела лица „ 1. Октобар“ Стари Лец број 01-3420/21-2 од 17.12.2021. године.
                                                                                                                     Директор Дома :
                                                                                   др Изабела Јовановић, специјалиста психијатрије
